সমস্ত বিরূপতা সত্ত্বেও এঁরা তৎকালীন পূর্ববঙ্গে থেকে গিয়েছিলেন। অথচ এই লোকপ্রিয় মানবদরদি ডা. মন্মথ নন্দীকে ভয়-ভীতির সম্মুখে দেশত্যাগ করতে হয়েছিল। ’৬৫ সালের পাক-ভারত যুদ্ধে রাষ্ট্রের ও তাদের দোসরদের হিন্দু নিধনের উন্মাদনায় বহু পরিবার জীবন রক্ষার জন্য দেশত্যাগ করতে বাধ্য হয়। সে-সময় ডা. নন্দীরও পসার ছিল খুব ভালো। সচ্ছল ও স্বাচ্ছন্দ্য ছিল জীবনে। প্রগতিশীল লেখক ও শিল্পীরা ছিল তাঁর বন্ধু। ধনসম্পদ, প্রভাব-প্রতিপত্তি ছিল তাঁর, ছিল র‌্যাংকিন স্ট্রিটের সুরম্য প্রাসাদবাড়ি। এই বই পাঠের পর উপলব্ধি করার চেষ্টা করেছি, কতভাবে রাষ্ট্রযন্ত্র ও মোনায়েম খাঁর ছত্রছায়ায় গঠিত বাহিনী কী প্রচ- চাপ সৃষ্টি করেছিল।